• ડાયાબિટીક ડર્મોપથીઃ આ રોગમાં મોટા ભાગે પગના ઘૂંટણથી નીચેનો પગ, જેમાં આગળના ભાગ પર જ્યાં હાડકું ઉપસેલું હોય એ જગ્યાએ આછા ભૂરા રંગના કે લાલાશ પડતા ગોળ કે લંબગોળ આકારના થોડા સંકોચાયેલા હોય એવા ખરબચડા પેચિસ દેખાવા લાગે છે. ડાયાબિટીસના દર્દીઓમાંથી લગભગ ૩૦ ટકા દર્દીઓને આ રોગ થાય છે. આ રોગ પાછળના કારણો લોકો ખાસ જાણતાં નથી. આ રોગ વિશે વિસ્તારમાં જણાવતાં નિષ્ણાતો કહે છે કે આ રોગ મોટી ઉંમરની વ્યક્તિઓમાં જોવા મળે છે એટલું જ નહીં, જે વ્યક્તિઓને ૧૦-૨૦ વર્ષથી ડાયાબિટીસ છે તેમને જ આ પ્રોબ્લેમ થાય છે. આ રોગ મોટા ભાગે શરીરના જે ભાગમાં હાડકાં દેખાતાં હોય એવા ભાગની સ્કિન પર દેખાય છે. વળી, એ બંને પગ પર એકસાથે જ ઉદભવે છે. મહત્ત્વની વાત એ છે કે ડાયાબિટીક ડર્મોપથી કે પગ પર આવેલા આ સ્પોટ્સ નુકસાનકારક હોતા નથી એટલે તેમને ખાસ ટ્રીટમેન્ટની જરૂર પણ પડતી નથી. બસ, એને દૂર કરવા માટે સુગર પર કંટ્રોલ જરૂરી છે. સુગર પર કંટ્રોલ જેટલો વધુ એટલું જલ્દી એ એની મેળે થોડાં વર્ષોમાં જતું રહે છે.